ai4bharat/Pralekha huggingface dataset:
কৃষিমন্ত্রক
কেন্দ্রীয় মন্ত্রী শ্রী নরেন্দ্র সিং তোমর শস্য বীমা সপ্তাহের সূচনা করেছেন
নতুন দিল্লি, ০১ জুলাই, ২০২১
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর ভারতের স্বাধীনতার ৭৫ তম বার্ষিকী উদযাপন উপলক্ষে ‘আজাদিকা অমৃত মহোৎসব’-এর অঙ্গ হিসেবে শস্য বীমা সপ্তাহে ফসল বীমা যোজনার জন্য শস্য বীমা সচেতনতা অভিযানের সূচনা করেছেন। অভিযানের সূচনা করে শ্রী তোমর বলেন, ফসল বীমা যোজনার উদ্দেশ্য হল প্রত্যেক কৃষককে সুরক্ষা প্রদান করা। তিনি আরও জানান, এই কর্মসূচিতে কৃষকদের ৯৫ হাজার কোটি টাকার দাবিদাওয়া মিটিয়ে এক অনন্য মাইল ফলক অর্জিত হয়েছে।
শ্রী তোমর আরও বলেন, প্রধানমন্ত্রী ফসল বীমা যোজনার রূপায়নে রাজ্য সরকার ও বীমা সংস্থাগুলির গুরুত্বপূর্ণ ভূমিকা রয়েছে। এক পরিসংখ্যান দিয়ে তিনি জানান, গত চার বছরে কৃষকরা ১৭ হাজার কোটি টাকার প্রিমিয়াম জমা দিয়েছেন। একইভাবে কৃষকদের বীমা বাবদ দাবিদাওয়া খাতে ৯৫ হাজার কোটি টাকার বেশি মেটানো হয়েছে। এই কর্মসূচির আরও সম্প্রসারণের প্রয়োজনীয়তার ওপর জোর দিয়ে শ্রী তোমর বলেন, অধিক সংখ্যক কৃষকের কাছে বীমার সুযোগ সুবিধা পৌঁছে দেওয়াই সরকারের উদ্দেশ্য। এই উপলক্ষে কৃষিমন্ত্রী শস্য বীমা সপ্তাহ চলাকালীন কৃষকদের আরও বেশি সচেতন করে তুলতে ই-পুস্তিকা, বিভিন্ন জিজ্ঞাস্য বিষয় সম্পর্কে ছোট পুস্তিকা এবং কৃষকদের সাহায্য করতে গাইড বুক প্রকাশ করেন।
শস্য বীমা সপ্তাহ জুড়ে ২০২১ খরিফ মরশুমের আওতায় সমস্ত চিহ্নিত জেলায় বিশেষ অভিযান চালানো হবে। এই অভিযানে মন্ত্রকের চিহ্নিত ৭৫টি উন্নয়নে আগ্রহী/আদিবাসী অধ্যুষিত জেলার ওপর বিশেষ আগ্রাধিকার দেওয়া হবে।
শস্য বীমা সপ্তাহের অঙ্গ হিসেবে যেসমস্ত জায়গায় বা জেলায় সচেতনতামূলক অভিযানের আয়োজন করা হবে সেখানে যাবতীয় কোভিড-১৯ বিধি মেনে চলার বিষয়টিও সুনিশ্চিত করা হচ্ছে। এই প্রেক্ষিতে শ্রী তোমর চিহ্নিত ৭৫টি উন্নয়নে আগ্রহী/আদিবাসী অধ্যুষিত জেলায় কৃষকদের আরও বেশি সচেতন করে তুলতে সংশ্লিষ্ট রাজ্য সরকারগুলির প্রতি অনুরোধ জানিয়েছেন। তিনি কৃষকদের সচেতন হয়ে শস্য বীমার সুযোগ সুবিধা গ্রহণেও পরামর্শ দিয়েছেন। আত্মনির্ভর কৃষক সমাজ গঠনে এই উদ্যোগগুলি জটিল এই সময়ে বড় ভূমিকা নেবে বলেও কৃষি মন্ত্রী অভিমত প্রকাশ করেন।
উল্লেখ করা যেতে পারে, দেশে কৃষকদের আর্থিক নিরাপত্তা সুনিশ্চিত করতে প্রধানমন্ত্রী শ্রী নরেন্দ্র মোদীর সুদক্ষ নেতৃত্বে ২০১৬-তে ফসল বীমার যোজনার সূচনা হয়। এখনও পর্যন্ত এই কর্মসূচিতে সামিল হওয়ার জন্য ২৯ কোটি ১৬ লক্ষের বেশি কৃষকের আবেদন মঞ্জুর হয়েছে। এমনকি গত ৫ বছরে ৮ কোটি ৩০ লক্ষের বেশি কৃষক লাভবান হয়েছেন। ফসল বীমা যোজনার প্রিমিয়াম বাবদ কৃষকদের জমা দেওয়া ২০ হাজার কোটি টাকার পরিবর্তে তাদের দাবিদাওয়া খাতে ৯৫ হাজার কোটি টাকা মেটানো হয়েছে।
আজকের এই অনুষ্ঠানে কেন্দ্রীয় প্রতিমন্ত্রী শ্রী পুরুষত্তোম রুপালা, শ্রী কৈলাশ চৌধুরী, কৃষি দপ্তরের সচিব শ্রী সঞ্জয় আগরওয়াল সহ মন্ত্রকের উচ্চ পদস্থ আধিকারিকরা ভার্চুয়াল পদ্ধতিতে অংশ নেন।
CG/BD/SKD/
(Visitor Counter : 256
প্রধানমন্ত্রীরদপ্তর
সেন্ট ভিনসেন্ট অ্যান্ড দ্য গ্রেনেডাইন্সের প্রধানমন্ত্রী রালফ গোঞ্জালভেসের উপর হামলার ঘটনায় প্রধানমন্ত্রীর নিন্দা
নতুনদিল্লি,৯ই আগস্ট, ২০২১
প্রধানমন্ত্রী শ্রী নরেন্দ্র মোদী সেন্ট ভিনসেন্ট অ্যান্ড দ্য গ্রেনেডাইন্সের প্রধানমন্ত্রী মিঃ রালফ গোঞ্জালভেসের উপর হামলার ঘটনার নিন্দা জানিয়েছেন এবং মিঃ গোঞ্জালভেসের সুস্বাস্থ্য ও দ্রুত আরোগ্য কামনা করেছেন।
এক ট্যুইট বার্তায় প্রধানমন্ত্রী বলেছেন;
“সেন্ট ভিনসেন্ট অ্যান্ড দ্য গ্রেনেডাইন্সের প্রধানমন্ত্রী মিঃ রালফ গোঞ্জালভেসের উপর হামলার ঘটনায় আমি নিন্দা জানাই এবং মিঃ গোঞ্জালভেসের সুস্বাস্থ্য ও দ্রুত আরোগ্য কামনা করি। @ComradeRalph, আজ রাষ্ট্রসংঘ নিরাপত্তা পরিষদে সামুদ্রিক সুরক্ষার উপর প্রকাশ্য বিতর্কে আপনার অনুপস্থিতি অনুভব করব।“
(CG/CB/
আবাসনএবংশহরাঞ্চলেরদারিদ্র্যদূরীকরণমন্ত্রক
২০১৪ থেকে মোট প্রায় ৫৪৮ কিলোমিটার মেট্রো রেল নেটওয়ার্ক চালু হয়েছে দেশে
নয়াদিল্লি, ৪ আগস্ট, ২০২২
আবাসন ও নগর বিষয়ক প্রতিমন্ত্রী শ্রী কৌশল কিশোর লোকসভায় আজ এক প্রশ্নের উত্তরে লিখিত জবাবে জানিয়েছেন ২০১৪র আগে অর্থাৎ ২০১৩র ডিসেম্বর পর্যন্ত প্রায় ২২৯ কিলোমিটার মেট্রো রেল নেটওয়ার্ক চালু ছিল। দিল্লি ও সংলগ্ন অঞ্চলে মোট ১৯৪ কিমি, কলকাতায় ২৮ কিমি এবং ব্যাঙ্গালোরে ৭ কিমি।
২০১৪ থেকে এ পর্যন্ত প্রায় মোট ৫৪৮ কিলোমিটার মেট্রো রেল নেটওয়ার্ক তৈরি ও চালু হয়েছে দেশে।
নগরোন্নয়নের অবিচ্ছেদ্য অঙ্গ নগর পরিবহণ যেটি রাজ্যের বিষয়ভুক্ত। সেইজন্য সংশ্লিষ্ট রাজ্য ও কেন্দ্রশাসিত অঞ্চলগুলির সরকার মেট্রো রেল প্রকল্প সহ নগর পরিবহন পরিকাঠামো, নির্মাণ এবং তার আর্থিক সংস্থানের জন্য দায়বদ্ধ। ২০১৭ মেট্রো রেল নীতি অনুযায়ী কেন্দ্রীয় সরকার রাজ্য সরকার এবং কেন্দ্রশাসিত অঞ্চলের দেওয়া প্রস্তাবের সম্ভাব্যতা এবং আর্থিক সংস্থানের ব্যবস্থার চিন্তা-ভাবনা করে শহর এবং শহরতলির মেট্রো রেল প্রকল্পগুলির জন্য আর্থিক সহায়তা দেওয়ার বিষয়টি বিবেচনা করে।
২০১৪ থেকে কলকাতায় মেট্রো রেল প্রকল্প রূপায়ণ করছে রেল মন্ত্রক। ২০১৪-১৫ থেকে ২০২২এর জুন পর্যন্ত কলকাতায় মেট্রো নেটওয়ার্ক গড়তে ভারত সরকার খরচ করছে ১৩ হাজার ৯৪৯.৫২ কোটি টাকা। কলকাতা মেট্রোর ইস্ট-ওয়েস্ট করিডরের জন্য বরাদ্দ অর্থের ৭৪ শতাংশ দেয় রেল, ২৬ শতাংশ দেয় আবাসন ও নগর বিষয়ক মন্ত্রক।
কলকাতা মেট্রো ইস্ট-ওয়েস্ট করিডরের ৮৫.১৬ কিলোমিটারের জন্য ২০২২-২৩ অর্থ বছরে ২ হাজার ৩১৬.১০ কোটি টাকা বরাদ্দ করা হয়েছে। কলকাতার অন্যান্য মেট্রো রেল প্রকল্পগুলি রূপায়ণ করছে রেল মন্ত্রক।
PG/AP/NS
(Visitor Counter : 80
রাষ্ট্রপতিরসচিবালয়
প্রেস বিজ্ঞপ্তি
ভারতের রাষ্ট্রপতি প্রধানমন্ত্রীর পরামর্শে নিম্নলিখিত নির্দেশ দিয়েছেন -
১) কেন্দ্রীয় মন্ত্রী শ্রী ডি ভি সদানন্দ গৌড়া’কে রাসায়নিক ও সার মন্ত্রকের দায়িত্ব দেওয়া হয়েছে। এটি তাঁর বর্তমান দায়িত্বের অতিরিক্ত।
এবং
২) কেন্দ্রীয় মন্ত্রী শ্রী নরেন্দ্র সিং তোমার’কে তাঁর বর্তমান দায়িত্বের পাশাপাশি সংসদ বিষয়ক মন্ত্রকের দায়িত্ব দেওয়া হয়েছে।
(Visitor Counter : 71
জলশক্তি মন্ত্রক
ভারত-বাংলাদেশ জলসম্পদ সচিব পর্যায়ের বৈঠক
নয়াদিল্লি, ১৭ মার্চ ২০২১
যৌথ নদী কমিশনের পরিকাঠামো গঠনের আওতায় ভারত-বাংলাদেশ জলসম্পদ সচিব পর্যায়ের বৈঠক অনুষ্ঠিত হয়েছে। নতুন দিল্লিতে মঙ্গলবার এই বৈঠক বসে। এই বৈঠকে ভারতীয় দলের প্রতিনিধিত্ব করেন জলসম্পদ, গবেষণা ও উন্নয়ন এবং গঙ্গা পুনরুজ্জীবন দপ্তরের সচিব শ্রী পঙ্কজ কুমার। অন্যদিকে, বাংলাদেশের প্রতিনিধিদলের নেতৃত্ব দেন জলসম্পদ দপ্তরের বরিষ্ঠ সচিব শ্রী কবীর বিন আনোয়ার।
ভারত ও বাংলাদেশের মধ্যে ৫৪টি নদী প্রবাহিত হয়েছে। এই নদীগুলি দু’দেশের মানুষের জীবন-জীবিকার ওপর সরাসরি প্রভাব ফেলেছে। এদিনের বৈঠকে উভয় দেশের প্রতিনিধিরাই ভারত ও বাংলাদেশের মধ্যে ঘনিষ্ঠ সহযোগিতার বিষয়ে উচ্ছ্বসিত প্রশংসা করেন।
বৈঠকে উভয় দেশের প্রতিনিধিবৃন্দ নদীর জলের ভাগাভাগি, দূষণ রোধ, নদী তীরবর্তী অঞ্চলে সুরক্ষা, বন্যা নিয়ন্ত্রণ ব্যবস্থা, অববাহিকা অঞ্চলে ভূমিক্ষয় রোধ ইত্যাদি বিষয় নিয়ে আলোচনা চালান। এই ক্ষেত্রে পরস্পরের সহযোগিতা বৃদ্ধির বিষয়ে উভয় দেশই সহমত পোষণ করে।
সৌহার্দ্যপূর্ণ পরিবেশে এদিনের বৈঠক অনুষ্ঠিত হয়। যৌথ নদী কমিশনের পরিকাঠামো গঠনের বিষয় নিয়ে আলোচনা চালিয়ে যেতে ঢাকায় পরবর্তী বৈঠকে বসতে উভয় দেশই সম্মত হয়েছে।
প্রধানমন্ত্রীরদপ্তর
আইসিসি টি২০ ম্যাচে ভারতীয় ক্রিকেট দলের জয়ে প্রধানমন্ত্রীর অভিনন্দন
বলিষ্ঠ ইনিংসের জন্য বিরাট কোহলির প্রশংসা
নয়াদিল্লি, ২৩ অক্টোবর, ২০২২
আইসিসি টি২০ ম্যাচে দারুন লড়াই করে জয়ের জন্য প্রধানমন্ত্রী শ্রী নরেন্দ্র মোদী ভারতীয় ক্রিকেট দলকে শুভেচ্ছা জানিয়েছেন।
প্রধানমন্ত্রী এক ট্যুইটে বলেন;
“দারুন লড়াই করে ভারতীয় ক্রিকেট দল জয় পেয়েছে। আজ এই অসাধারণ সাফল্যের জন্য অভিনন্দন। আসাধারণ ইনিংস যাতে তিনি দৃঢ়তার পরিচয় দিয়েছেন এজন্য @imVkohli-কে বিশেষ উল্লেখ করছি। বাকি খেলাগুলির জন্য আন্তরিক শুভেচ্ছা রইল।”
PG/AB/ NS
(
জাহাজচলাচলমন্ত্রক
জাহাজ ক্ষেত্রে রাশিয়া-ইউক্রেন দ্বন্দ্বের প্রভাব
নতুন দিল্লি, ০১ এপ্রিল, ২০২২
রাশিয়া ও ইউক্রেনের মধ্যে বিরোধের কারণে জাহাজ সংস্থাগুলিকে নিম্নলিখিত সমস্যার সম্মুখীন হতে হচ্ছে –
১) উত্তর কৃষ্ণ সাগরে জাহাজ চলাচল বন্ধ রয়েছে।
২) পি অ্যান্ড আই বীমা সুরক্ষা প্রত্যাহার করে নেওয়া হয়েছে।
৩) ইউক্রেন ও রাশিয়ার জন্য আসা কন্টেনারগুলি বিভিন্ন বন্দরে পড়ে রয়েছে।
৪) রাশিয়াকে সুইফ্ট সিস্টেমের বাইরে রাখায় অর্থ প্রদান ব্যবস্থার উপর তার প্রভাব পড়ছে।
৫) প্রতিবেশী বন্দরগুলিতে যানজট বাড়ছে।
৬) রাশিয়া এবং কমনওয়েল্থভুক্ত দেশগুলির বাণিজ্যের উপর প্রভাব পড়ছে এবং জাহাজ সংস্থাগুলি রুশ বন্দরের জন্য পণ্য গ্রহণ করছে না।
এই সঙ্কটের বিরূপ প্রভাব থেকে ভারতীয় জাহাজ সংস্থাগুলিকে বাঁচাতে যে পদক্ষেপ নেওয়া হয়েছে তা হলো –
১) পরিস্থিতি পর্যালোচনায় সংশ্লিষ্ট সব পক্ষের সঙ্গে নিয়মিত বৈঠক করা হচ্ছে।
২) রাশিয়া ও কমনওয়েল্থভুক্ত দেশগুলির জন্য বিকল্প রুটের সন্ধান করতে জাহাজ সংস্থাগুলিকে অনুরোধ জানানো হয়েছে।
৩) আমদানি ও রপ্তানিকারকদের জানানো হয়েছে যে, ওয়ান শিপিং সংস্থা ভ্লাদিভোস্তকে কন্টেনার নিয়ে যাচ্ছে।
লোকসভায় আজ এক প্রশ্নের লিখিত উত্তরে কেন্দ্রীয় বন্দর, জাহাজ ও জলপথ পরিবহণ মন্ত্রী শ্রী সর্বানন্দ সোনওয়াল এই তথ্য জানিয়েছেন।
CG/SD/SKD/
(Visitor Counter : 95
সড়কপরিবহণওমহাসড়কমন্ত্রক
৩০০টি জাতীয় মহাসড়ক প্রকল্পের কাজ আগামী বছরের মার্চের মধ্যেই সম্পূর্ণ করার কথা ঘোষণা করলেন শ্রী নীতিন গড়করি
দেশে ৭০০টিরও বেশি জাতীয় মহাসড়ক প্রকল্পের রূপায়ণ সম্পর্কে দু’দিনের এক দ্রুত পর্যালোচনা শেষে প্রায় ৩০০টি প্রকল্পের কাজ আগামী বছরের মার্চের মধ্যে সম্পূর্ণ করার জন্য চিহ্নিত করেছে কেন্দ্রীয় সড়ক পরিবহণ ও মহাসড়ক মন্ত্রক। এর মধ্যে ১০০টি প্রকল্পের কাজ বর্তমান বছরের ডিসেম্বরের মধ্যেই সম্পূর্ণ হওয়ার কথা। সংবাদমাধ্যম প্রতিনিধিদের সঙ্গে আজ  এখানে আয়োজিত এক বৈঠকে একথা জানান কেন্দ্রীয় সড়ক পরিবহণ ও মহাসড়ক; জাহাজ চলাচল; জলসম্পদ, নদী বিকাশ ও গঙ্গার পুনরুজ্জীবন দপ্তরের মন্ত্রী শ্রী নীতিন গড়করি। তিনি আরও জানান যে তাঁর দপ্তরের কেন্দ্রীয় প্রতিমন্ত্রী শ্রী মনসুখলাল মাণ্ডব্যর সঙ্গে যৌথভাবে ২০টি রাজ্যে নির্মীয়মান প্রকল্পগুলি সম্পর্কে পর্যালোচনার কাজ সেরে ফেলেছেন। জাতীয় মহাসড়ক কর্তৃপক্ষের ৪২৭টি প্রকল্প এবং এনএইচআইডিসিএল-এর ৩১১টি প্রকল্পের অগ্রগতি তাঁরা খতিয়ে দেখেছেন।
শ্রী গড়করি সাংবাদিকদের জানান যে জমি অধিগ্রহণ, পরিবেশ সংক্রান্ত ছাড়পত্র এবং গাছ কেটে ফেলার অনুমতি লাভের জন্য বিলম্বের কারণেই মহাসড়ক প্রকল্পগুলির কাজ মূলতঃ থেমে থাকে। তবে, উত্তরপ্রদেশ, তামিলনাড়ু, মহারাষ্ট্র, গুজরাট এবং অন্ধ্রপ্রদেশের মতো রাজ্যগুলি এই ধরণের সমস্যা দ্রুত মিটিয়ে ফেলে মহাসড়ক প্রকল্পগুলির দ্রুত রূপায়ণের ওপর বিশেষ জোর দিয়েছে। বিহার এবং ওড়িশার মতো রাজ্যগুলিকেও এইভাবে এগিয়ে আসতে হবে বলে তিনি মন্তব্য করেন।
(Visitor Counter : 50
রেলমন্ত্রক
শ্রী পীযূষ গোয়েল কেরালা, তামিলনাডু, মধ্যপ্রদেশ, পশ্চিমবঙ্গ এবং কর্নাটকে ১ হাজার কোটি টাকার মোট ৮৮টি প্রকল্প জাতির উদ্দেশ্যে উৎসর্গ করেছেন
নতুন দিল্লি, ২১ ফেব্রুয়ারি, ২০২১
রেলমন্ত্রী শ্রী পীযূষ গোয়েল কেরালা, তামিলনাডু, মধ্যপ্রদেশ, পশ্চিমবঙ্গ এবং কর্নাটকে ১ হাজার কোটি টাকার মোট ৮৮টি প্রকল্প জাতির উদ্দেশ্যে উৎসর্গ করেছেন। কেরালায় মোট ৯.৫৬ কোটি টাকা ব্যয়ে তিনটি ফুটওভার ব্রিজ নির্মাণ করা হয়েছে।
তামিলনাড়ুতে ১০ টি স্থানে ২৩.৩২ কোটি টাকা ব্যয়ে ফুটওভার ব্রিজ নির্মাণ করা হয়েছে। মধ্যপ্রদেশ, পশ্চিমবঙ্গ এবং কর্ণাটকে রেলমন্ত্রী একাধিক রেল প্রকল্পের উদ্বোধন করেছেন। যার মধ্যে রয়েছে পরিকাঠামোগত বিভিন্ন ধরনের সুযোগ-সুবিধা, যাত্রী স্বাচ্ছন্দ্যের ব্যবস্থা, রেল সুরক্ষা ব্যবস্থা সহ সৌর শক্তি উৎপাদন কেন্দ্র, রেললাইনের বৈদ্যুতিকরণ, প্লাটফর্মে চলমান সিঁড়ির ব্যবস্থা প্রভৃতি।
অর্থমন্ত্রক
ভারতীয় অর্থব্যবস্থায় ক্রমপরিবর্তিত চাহিদা মেটাতে ভারতীয় স্টেট ব্যাঙ্কের মত আরও চার-পাঁচটি ব্যাঙ্কের প্রয়োজন : নির্মলা সীতারমন
মুম্বাই, ২৬ সেপ্টেম্বর, ২০২১
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন বলেছেন, ভারতীয় স্টেট ব্যাঙ্কের মত দেশে আরও চার-পাঁচটি ব্যাঙ্কের প্রয়োজন। অর্থব্যবস্থা ও শিল্প ক্ষেত্রে সাম্প্রতিক পরিবর্তনের প্রেক্ষিতে প্রয়োজনীয়তার সঙ্গে সামঞ্জস্য বজায় রেখে ব্যাঙ্কিং ব্যবস্থার সম্প্রসারণ প্রয়োজন। অর্থব্যবস্থায় যে পরিবর্তন এসেছে এবং শিল্প সংস্থাগুলি যে ধরণের প্রযুক্তি গ্রহণ করছে তার প্রেক্ষিতে নতুন চ্যালেঞ্জের সৃষ্টি হচ্ছে। এই চ্যালেঞ্জ দূর করতে কেবল বেশি সংখ্যক ব্যাঙ্কই নয়, বরং বড় মাপের ব্যাঙ্কের প্রয়োজন। শ্রীমতী সীতারমন আজ মুম্বাইয়ে ভারতীয় ব্যাঙ্ক অ্যাসোসিয়েশনের ৭৪ তম বার্ষিক সাধারণ সভায় ভাষণ দিচ্ছিলেন।
শ্রীমতী সীতারমন বলেন, আমরা যদি কোভিড পরবর্তী পরিস্থিতি কল্পনা করি তাহলে দেখতে পাবো ভারতীয় ব্যাঙ্কিং ব্যবস্থা না কেবল অভিনব হয়ে উঠেছে, সেই সঙ্গে ব্যাঙ্কগুলিতে ডিজিটাইজেশন ব্যবস্থার আরও সম্প্রসারণ ঘটেছে। মহামারীর সময় যখন বহু দেশে ব্যাঙ্কিং পরিষেবা সাধারণ মানুষের কাছে পৌঁছোয়নি, তখন ভারতে ব্যাঙ্কগুলির ডিজিটাইজেশন আর্থিক লেনদেন থেকে অন্যান্য পরিষেবা সুষ্ঠু ভাবে পরিচালনা করেছে।
কেন্দ্রীয় অর্থমন্ত্রী ভারতীয় ব্যাঙ্কিং ক্ষেত্রে দীর্ঘস্থায়ী ভিত্তিতে ব্যাঙ্কিং কাজকর্ম পরিচালনার জন্য ডিজিটাল ব্যবস্থার গুরুত্বের কথা উল্লেখ করেন। তিনি বলেন, ভারতীয় ব্যাঙ্কগুলির দীর্ঘ মেয়াদী ভবিষ্যতের ক্ষেত্রে ডিজিটাল পদ্ধতি গুরুত্বপূর্ণ ভূমিকা নিতে চলেছে। এই প্রেক্ষিতে অর্থমন্ত্রী ডিজিটাল প্রযুক্তির সর্বাধিক সদ্ব্যবহার ঘটিয়ে প্রতিটি জেলায় ব্যাঙ্কিং পরিষেবার মান বাড়াতে ভারতীয় ব্যাঙ্ক অ্যাসোসিয়েশনের প্রতি আহ্বান জানান। এই প্রেক্ষিতে শ্রীমতী সীতারমন বলেন, দেশের প্রায় দুই-তৃতীয়াংশ বা ৭ লক্ষ ৫০ হাজার গ্রামপঞ্চায়েতের সঙ্গে অপটিক্যাল ফাইবার কানেকশন স্থাপিত হয়েছে। ভারতীয় ব্যাঙ্ক অ্যাসোসিয়েশন ডিজিটাল পরিষেবা দেওয়ার ক্ষেত্রে এই সুবিধা গ্রহণ করতে পারে।
শ্রীমতী সীতারমন দেশের পূর্বাঞ্চলে ব্যাঙ্কিং পরিষেবা আরও বাড়ানোর ওপর গুরুত্ব দেন। তিনি বলেন, দেশের পূর্বাঞ্চলে কারেন্ট অ্যাকাউন্ট ও সেভিং অ্যাকাউন্টের সংখ্যা তুলনামূলক বেশি হলেও ঋণ সুবিধা গ্রহণের সংখ্যা তুলনায় কম। এজন্য তিনি ভারতীয় ব্যাঙ্ক অ্যাসোসিয়েশনকে প্রয়োজনীয় ব্যবস্থা গ্রহণের পরামর্শ দেন।
CG/BD/AS/
(Visitor Counter : 146
প্রধানমন্ত্রীরদপ্তর
বিদ্যুৎ ক্ষেত্রের পর্যালোচনা বৈঠক করলেন প্রধানমন্ত্রী
নতুনদিল্লি, ১ মে ২০২০
প্রধানমন্ত্রী শ্রী নরেন্দ্র মোদী আজ বিদ্যুৎ ক্ষেত্রের ব্যাপারে বিস্তারিত বৈঠক করেন । বৈঠকে বিদ্যুৎ ক্ষেত্রের উপর কোভিড-১৯ এর প্রভাব নিয়ে আলোচনা হয়। তিনি এই ক্ষেত্রের স্থিতিশীলতা, নমনীয়তা ও দক্ষতা বাড়ানোর জন্য বিভিন্ন দীর্ঘমেয়াদী সংস্কারের বিষয়ে আলোচনা করেন।
বিদ্যুৎ ক্ষেত্রে সহজে ব্যবসা করা, পুণর্নবীকরণযোগ্য বিদ্যুতকে বন্টন ব্যবস্থায় যুক্ত করা, কয়লা সরবরাহ সহজ করা, সরকারী-বেসরকারী অংশীদারীত্ব ও এই শিল্পে বিনিয়োগ বৃদ্ধির বিষয় নিয়েও বৈঠকে আলোচনা হয়েছে।
প্রধানমন্ত্রী অর্থনীতিতে বিদ্যুৎ শিল্পের গুরুত্বর বিষয়টি উল্লেখ করেন। বিদ্যুৎক্ষেত্রে বেসরকারী বিনিয়োগ আকৃষ্ট করার গুরুত্ব নিয়ে বৈঠকে বিস্তারিত আলোচনা হয়েছে।
শ্রী মোদী গ্রাহক কেন্দ্রীক বিদ্যুৎ পরিষেবার উপর জোর দেন। গ্রাহকরা যাতে ২৪ ঘন্টা উন্নতমানের বিদ্যুৎ পান তা তিনি সুনিশ্চিত করার নির্দেশ দেন। বিদ্যুৎ বন্টন সংস্থাগুলির কাজের গুনমান বৃদ্ধি, মূল্য নির্ধারণ প্রক্রিয়ার স্বচ্ছতা ও সঠিক সময়ে ভর্তুকি প্রদানের বিষয় নিয়েও বৈঠকে আলোচনা হয়।
বৈঠকে কেন্দ্রীয় স্বরাষ্ট্র মন্ত্রী, অর্থমন্ত্রী, বিদ্যুৎ, দক্ষতা ও নতুন ও পুনর্নবীকরণ মন্ত্রকের প্রতিমন্ত্রী, অর্থ প্রতিমন্ত্রী এবং কেন্দ্রের বিভিন্ন দপ্তরের পদস্থ আধিকারিকরা উপস্থিত ছিলেন।
(CG/CB
প্রধানমন্ত্রীরদপ্তর
প্রধানমন্ত্রী বিমান বন্দর সংক্রান্ত তাঁর কয়েকটি কর্মসূচীর কিছু ছবি সকলের সঙ্গে ভাগ করে নিয়েছেন
নয়াদিল্লি, ১২ এপ্রিল, ২০২৩
প্রধানমন্ত্রী শ্রী নরেন্দ্র মোদী বিমান বন্দর সংক্রান্ত তাঁর কয়েকটি কর্মসূচীর কিছু ছবি সকলের সঙ্গে ভাগ করে নিয়েছেন।
অসামরিক বিমান চলাচল মন্ত্রী শ্রী জ্যোতিরাদিত্য সিন্ধিয়া এক ট্যুইট বার্তায় জানিয়েছেন, ২০২৩ অর্থবর্ষে অসামিক বিমান চলাচল ক্ষেত্রে সংশ্লিষ্ট পরিকাঠামো উন্নয়নে এযাবৎকালের মধ্যে সর্বোচ্চ ব্যয় করা হয়েছে।
এই ট্যুইট বার্তার প্রত্যুত্তরে প্রধানমন্ত্রী বলেছেন;
“আমরা উন্নত মানের পরিকাঠামো গড়ে তোলার ওপর বিশেষ গুরুত্ব দিয়ে থাকি। গত কয়েক মাসে আমি গোয়া, বেঙ্গালুরু, চেন্নাই, ইটানগর এবং শিবমোগ্গায় বিমান বন্দর সংক্রান্ত কয়েকটি কর্মসূচীতে অংশগ্রহণ করেছিলাম। তারই কিছু ছবি এখানে তুলে ধরলাম।”
PG/CB/NS
(
প্রধানমন্ত্রীরদপ্তর
এশিয়ান গেমস, ২০২২-এ ব্রোঞ্জ পদক জয়ী ভারতীয় মহিলা হকি দলের সাফল্যে অভিনন্দন বার্তা প্রধানমন্ত্রীর
নয়াদিল্লি, ৭ অক্টোবর, ২০২৩
২০২২-এর এশিয়ান গেমস-এ ভারতীয় মহিলা হকি দলের সাফল্যে আনন্দিত প্রধানমন্ত্রী শ্রী নরেন্দ্র মোদী। ব্রোঞ্জ পদক জয়ী দলের খেলোয়াড়দের অভিনন্দিতও করেছেন তিনি।
সমাজমাধ্যমে তুলে ধরা এক বার্তায় প্রধানমন্ত্রী বলেছেন :
“ভারতীয় মহিলা হকি দলের উল্লেখযোগ্য সাফল্যে তাঁদের আমি অভিনন্দন জানাই। এশিয়ান গেমস-এ তাঁরা ব্রোঞ্জ পদক জয় করেছেন।
তাঁদের অধ্যবসায়, দলবদ্ধ নৈপুণ্য ও খেলার প্রতি আবেগ দেশকে গর্বিত করেছে।”
(PG/SKD/DM
বিজ্ঞানওপ্রযুক্তিমন্ত্রক
বাষ্পের কারণে বয়লারে বিস্ফোরণের পূর্বাভাষ ও তা নিয়ন্ত্রণ করতে স্বর্ণ জয়ন্তী ফেলো একটি নতুন প্রযুক্তি উদ্ভাবন করছেন
নয়াদিল্লি, ০৩ জানুয়ারি, ২০২২
বয়লারের মধ্যে বাষ্পের কারণে বিস্ফোরণ মাঝে মধ্যেই ঘটে থাকে। সারা বিশ্ব জুড়ে বিগত ১০ বছরে এ ধরনের ২৩ হাজার দুর্ঘটনা ঘটেছে। দুর্ঘটনায় মৃতদের মধ্যে ৩৪ শতাংশই ভারতীয়। এই ধরনের দুর্ঘটনা যাতে আর না হয়, তার জন্য কৃত্রিম মেধা ও মেশিন লার্নিং-এর সাহায্য নেওয়া হচ্ছে। পাটনা আইআইটি-র মেকানিকাল ইঞ্জিনিয়ারিং বিভাগের অ্যাসোসিয়েট প্রফেসার শ্রী ঋষি রাজ এই প্রযুক্তির উদ্ভাবন করতে উদ্যোগী হয়েছেন। শ্রী রাজ এ বছরের বিজ্ঞান ও প্রযুক্তি দপ্তরের স্বর্ণজয়ন্তী ফেলোশিপ প্রাপক।
অধ্যাপক রাজ অনলাইনের মাধ্যমে একটি নজরদারি ব্যবস্থা ও বয়লারের মধ্যে তাপমাত্রা বৃদ্ধি নিয়ন্ত্রণ করতে উদ্যোগী হয়েছেন। সম্পূর্ণ দেশীয় প্রযুক্তিতে নির্মিত এই প্রযুক্তি ইতিমধ্যেই প্রদর্শিত হয়েছে। এখন স্বর্ণজয়ন্তী ফেলোশিপের সাহায্যে তিনি এই প্রকল্পের বাকি কাজ শেষ করতে চান।
CG/CB/SB
(Visitor Counter : 93
মহাকাশদপ্তর
কেন্দ্রীয় মন্ত্রিসভা গবেষণা ক্ষেত্রে সহযোগিতার জন্য ইন্ডিয়ান ইনস্টিটিউট অব স্পেস সায়েন্স অ্যান্ড টেকনোলজি  এবং নেদারল্যান্ডসের দ্য ডেলফ্ট ইউনিভার্সিটি অফ টেকনোলজি  -এর মধ্যে সমঝোতা পত্র স্বাক্ষরে অনুমোদন দিয়েছে
নতুন দিল্লি,৪ আগস্ট, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভা শিক্ষার্থী ও শিক্ষক- শিক্ষিকাদের যুক্ত করে শিক্ষামূলক এবং গবেষণা কাজের ক্ষেত্রে সহযোগিতার জন্য ইন্ডিয়ান ইনস্টিটিউট অব স্পেস সায়েন্স অ্যান্ড টেকনোলজি  এবং নেদারল্যান্ডসের দ্য ডেলফ্ট ইউনিভার্সিটি অব টেকনোলজি  -এর মধ্যে সমঝোতা পত্রে স্বাক্ষরে অনুমোদন দিয়েছে।চলতি বছরের গত ৯ এপ্রিল এবং ১৭ মে উভয় প্রতিষ্ঠানের মধ্যে ইমেল মারফত এই সমঝোতা স্বাক্ষরিত হয়।
সমঝোতা পত্রের বিস্তারিত বিষয়:
১)শিক্ষার্থী বিনিময় কর্মসূচি: উভয় পক্ষ স্নাতক, স্নাতকোত্তর এবং ডক্টরেট পর্যায়ে শিক্ষার্থী বিনিময় করতে পারবে। এমনকি উভয় পক্ষ পারস্পরিক আলোচনা চালাতে এবং গবেষণা ক্ষেত্রের বিষয়ে সিদ্ধান্ত গ্রহণ ও প্রকল্পের আওতায় ঋণদানের পরিমাণ নির্ধারণ করতে পারবে।
২)দ্বৈত ডিগ্রি/দ্বৈত ডিগ্রি কর্মসূচি: প্রাক-স্নাতক বা স্নাতকোত্তর ডিগ্রি প্রদানের জন্য উভয় পক্ষ শিক্ষার্থীদের বিশেষ পাঠ্যক্রমগুলির বিকাশসাধন করতে পারবে।
৩)ইন্টার্নশিপ এবং প্রকল্পের কাজ: উভয় পক্ষ ইঞ্জিনিয়ারিং প্রকল্পে অ্যাসাইনমেন্টের ক্ষেত্রে গবেষণার বিষয়ে পরিকল্পনা এবং বিকাশসাধন করতে পারবে। শিক্ষার্থীরা প্রয়োজনে সহযোগী প্রতিষ্ঠানে পড়াশোনা চালানোকালীন স্বল্পমেয়াদী এবং দীর্ঘমেয়াদী পাঠ্যক্রম হিসেবে তা গ্রহণ করতে পারবে।
৪)শিক্ষক- শিক্ষিকা বিনিময়: উভয় প্রতিষ্ঠান পাঠ্যক্রমের বিষয়বস্তু যৌথভাবে তৈরি করতে পারবে।প্রয়োজনে সহযোগী প্রতিষ্ঠানের মধ্যে শিক্ষক- শিক্ষিকা বিনিময় কর্মসূচি চালানো যাবে।
৫) যৌথ গবেষণা: উভয় প্রতিষ্ঠানের সদস্যরা নির্ধারিত সময়সীমার মধ্যে যৌথ স্বার্থে সাধারণ বিষয়ে গবেষণা কর্মসূচি স্থির করতে পারবেন।
সুফল:
এই চুক্তি স্বাক্ষর হওয়ায় উভয় প্রতিষ্ঠানের মধ্যে শিক্ষক- শিক্ষিকা এবং শিক্ষার্থী ও গবেষকদের বিনিময়,যৌথ গবেষণা চালানো,গবেষণার বিষয়বস্তু প্রকাশে সুবিধা হবে।
দ্য ডেলফ্ট ইউনিভার্সিটি অব টেকনোলজি হল নেদারল্যান্ডসের একটি প্রাচীনতম এবং বৃহত্তম বিশ্ববিদ্যালয়।তাই এই প্রতিষ্ঠানের সঙ্গে সমঝোতা গড়ে ওঠায় বিজ্ঞান ও প্রযুক্তির ক্ষেত্রে গবেষণায় এক নতুন দিশা পাওয়া যাবে এবং দেশের বিভিন্ন বিভাগ ও ক্ষেত্র উপকৃত হবে।
CG/SS
(Visitor Counter : 137
প্রধানমন্ত্রীরদপ্তর
“ভারতের জন্য এক ঐতিহাসিক দিন!”
নয়াদিল্লি, ৩ সেপ্টেম্বর, ২০২২
প্রধানমন্ত্রী গতকাল আইএনএস বিক্রান্ত-এর সওয়ার হয়ে তিনি যে গর্ববোধ করেছেন সেই অনুভূতি সকলের সঙ্গে ভাগ করে নিয়েছেন।
প্রধানমন্ত্রী শ্রী নরেন্দ্র মোদী গতকাল আইএনএস বিক্রান্ত-এর সওয়ার হয়ে তিনি যে গর্ববোধ করেছেন সেই অনুভূতি সকলের সঙ্গে ভাগ করে নিয়েছেন। তিনি একটি ভিডিও ভাগ করে নিয়েছেন।
এক ট্যুইট বার্তায় প্রধানমন্ত্রী বলেন :
“ভারতের জন্য এক ঐতিহাসিক দিন! আইএনএস বিক্রান্ত-এ সওয়ার হয়ে আমি যে গর্ববোধ করেছি সেই অনুভূতি কোনো ভাষায় প্রকাশ করা যাবে না।”
PG/PM/DM/
(
প্রধানমন্ত্রীরদপ্তর
প্রধানমন্ত্রী ২৬ নভেম্বর সুপ্রিম কোর্টে সংবিধান দিবস উপলক্ষে আয়োজিত অনুষ্ঠানে অংশগ্রহণ করবেন
প্রধানমন্ত্রী ই-কোর্ট প্রকল্পের আওতায় নতুন নতুন উদ্যোগের সূচনা করবেন
নয়াদিল্লি, ২৫ নভেম্বর, ২০২২
প্রধানমন্ত্রী শ্রী নরেন্দ্র মোদী ২৬ নভেম্বর সকাল ১০টায় সংবিধান দিবস উপলক্ষে সুপ্রিম কোর্ট আয়োজিত এক অনুষ্ঠানে অংশগ্রহণ করবেন। ১৯৪৯ সালে সংবিধান পরিষদ ২৬ নভেম্বর ভারতের সংবিধানকে গ্রহণ করেছিল। ২০১৫ সাল থেকে এই দিনটিকে সংবিধান দিবস হিসাবে উদযাপন করা হচ্ছে।
এই উপলক্ষে আয়োজিত অনুষ্ঠানে প্রধানমন্ত্রী ই-কোর্ট প্রকল্পের আওতায় নতুন নতুন উদ্যোগের সূচনা করবেন। তথ্য ও যোগাযোগ প্রযুক্তির মাধ্যমে বিচার প্রার্থী, আইনজীবী এবং বিচার ব্যবস্থার সঙ্গে যুক্ত ব্যক্তিরা আদালতের বিভিন্ন পরিষেবা সহজেই পাবেন।
ভার্চ্যুয়াল জাস্টিস ক্লক, জাস্টিস মোবাইল অ্যাপ ২.০, ডিজিটাল কোর্ট এবং এস-থ্রি ডব্লিউএএএস ওয়েবসাইট প্রধানমন্ত্রী উদ্বোধন করবেন।
বিভিন্ন আদালতে দৈনিক/সাপ্তাহিক/প্রতি মাসের ভিত্তিতে কত মামলা রুজু হ’ল, কত মামলার নিষ্পত্তি হ’ল এবং বকেয়া মামলার পরিমাণ সম্পর্কে ভার্চ্যুয়াল জাস্টিক ক্লক থেকে পাওয়া যাবে। আদালতে যেসব মামলার নিষ্পত্তি হচ্ছে, সেগুলি স্বচ্ছভাবে তালিকাভুক্ত হওয়ার বিষয়টি এই ব্যবস্থাপনার মাধ্যমে সাধারণ মানুষ সহজেই বুঝতে পারবেন। জেলা আদালতগুলির ওয়েবসাইটে ভার্চ্যুয়াল জাস্টিস ক্লক সর্বসাধারণের জন্য উন্মুক্ত থাকবে।
বিচার বিভাগীয় আধিকারিকরা তাঁদের আদালত এবং তাঁদের অধীনস্ত আদালতে কতগুলি মামলা বকেয়া রয়েছে ও কতগুলি মামলা নিষ্পত্তি হয়েছে, সে বিষয়ে জাস্টিস মোবাইল অ্যাপ ২.০-র মাধ্যমে নজরদারি চালাতে পারবেন। এই অ্যাপ হাইকোর্ট ও সুপ্রিম কোর্টের বিচারপতিরাও ব্যবহার করতে পারবেন। ফলস্বরূপ, বিচারপতিদের অধীনস্ত রাজ্য ও জেলা আদালতগুলিতে কতগুলি মামলা বকেয়া রয়েছে এবং কতগুলি মামলার নিষ্পত্তি হয়েছে – সে বিষয়ে মাননীয় বিচারপতিরা স্পষ্ট ধারণা পাবেন।
বিচার প্রক্রিয়াকে কাগজবিহীন করে তোলার উদ্যোগ হিসাবে ডিজিটাল কোর্টের উদ্যোগ নেওয়া হয়েছে। আদালতের বিভিন্ন রেকর্ড এর ফলে ডিজিটাল প্রক্রিয়ায় সংরক্ষিত রাখা যাবে।
এস-থ্রি ডব্লিউএএএস ওয়েবসাইটের মাধ্যমে জেলা আদালতে বিভিন্ন তথ্য প্রকাশ এবং পরিষেবা সম্পর্কে প্রয়োজনীয় তথ্য সম্পর্কে বিস্তারিত জানা যাবে। সুরক্ষিত এবং সুগম্য এই ওয়েবসাইটটি একটি ক্লাউড প্রযুক্তি নির্ভর পরিষেবা। বহুভাষিক এই ওয়েবসাইটটি নাগরিক-বান্ধব। ভিন্নভাবে সক্ষম নাগরিকরাও সহজেই এটি ব্যবহার করতে পারবেন।
PG/CB/SB
(
যোগাযোগওতথ্যপ্রযুক্তিমন্ত্রক
ভুয়ো ইউআরএল এবং ওয়েবসাইটের সাহায্যে সমীক্ষা ও প্রশ্নোত্তর প্রতিযোগিতার মাধ্যমে ভর্তুকি ও পুরস্কার দেওয়ার দাবির বিষয়ে ভারতীয় ডাকবিভাগ জনসাধারণকে সতর্ক করে দিয়েছে
কলকাতা, ২৬শে এপ্রিল, ২০২২
হোয়াটসঅ্যাপ, টেলিগ্রাম, ইন্সট্রাগ্রামের মতো সোশ্যাল মিডিয়া এবং ই-মেল ও এসএমএস- এর মাধ্যমে বেশ কিছু ইউআরএল এবং ওয়েবসাইট – এর বিষয়ে প্রচার করা হচ্ছে। এইসব মেসেজে দাবি করা হয়েছে যে, কিছু সমীক্ষা ও প্রশ্নোত্তর প্রতিযোগিতার মাধ্যমে সরকারের ভর্তুকি দেওয়া হবে। এক্ষেত্রে ভারতীয় ডাকবিভাগের নাম ব্যবহার করা হচ্ছে বলে ইন্ডিয়া পোস্ট বা ভারতীয় ডাকের নজরে এসেছে।
ভারতীয় ডাকবিভাগ দেশের নাগরিকদের স্পষ্টভাবে জানিয়েছে, এ ধরনের কোনও ভর্তুকি প্রদান, বোনাস বা পুরস্কার-ভিত্তিক সমীক্ষা চালানো তাদের কাজ নয়। কেউ যদি এ ধরনের কোনও মেসেজ পেয়ে থাকেন, তা হলে সেটিকে ভুয়ো মেসেজ বলে বিবেচনা করবেন এবং কোনও ব্যক্তিগত তথ্য ঐ ওয়েবসাইটে দেবেন না। এছাড়াও, জন্ম তারিখ, অ্যাকাউন্ট নম্বর, মোবাইল নম্বর, জন্মস্থান বা ওটিপি চাইলে তা না দেবার পরামর্শ দেওয়া হয়েছে।
ভারতীয় ডাক ইতিমধ্যেই এ ধরনের ইউআরএল বা লিঙ্ক বা ওয়েবসাইটের বিরুদ্ধে প্রয়োজনীয় ব্যবস্থা নেওয়া শুরু করেছে।
CG/CB/
(Visitor Counter : 29
প্রতিরক্ষামন্ত্রক
ভাইস অ্যাডমিরাল কৃষ্ণ স্বামীনাথন নৌবাহিনীর পশ্চিমাঞ্চলীয় প্রধানের দায়িত্ব গ্রহণ করেছেন
নতুনদিল্লি, ৭ই নভেম্বর, ২০২১
ভাইস অ্যাডমিরাল কৃষ্ণ স্বামীনাথন চৌঠা নভেম্বর নৌবাহিনীর পশ্চিমাঞ্চলের প্রধানের দায়িত্ব গ্রহণ করেন।
শ্রী স্বামীনাথন ১৯৮৭ সালের ১লা জুলাই ভারতীয় নৌবাহিনীতে যোগ দেন। তিনি খাদাকভাস্লার ন্যাশনাল ডিফেন্স অ্যাকাডেমি, বৃটেনের শ্রীভেনহ্যামের স্টাফ কলেজ, কারেঞ্জার দ্য কলেজ অফ নাভাল ওয়ারফেয়ার এবং মার্কিন যুক্তরাষ্ট্রের রোড আইল্যান্ডের নিউ পোর্টের ন্যাভাল ওয়ার কলেজের প্রাক্তনী।
অতি বিশিষ্ট সেবা পদক ও বিশিষ্ট সেবা পদক প্রাপক ভাইস অ্যাডমিরাল স্বামীনাথন নৌবাহিনীর বিভিন্ন গুরুত্বপূর্ণ পদের দায়িত্ব সামলেছেন, নানা রণতরী পরিচালনা করেছেন।
নতুনদিল্লির জওহরলাল নেহরু বিশ্ববিদ্যালয় থেকে বিএসসি পাশ করে তিনি কোচির কোচিন ইউনিভার্সিটি অফ সায়েন্স অ্যান্ড টেকনোলজি থেকে এমএসসি করেন। এরপর লন্ডনের কিংস কলেজ থেকে ডিফেন্স স্টাডিজে এমএ, মুম্বাই বিশ্ববিদ্যালয় থেকে স্ট্র্যাটেজিক স্টাডিজে এম ফিল, এবং ইন্টারন্যাশনাল স্টাডিজে গবেষণা করেছেন।
CG/CB/SFS
(Visitor Counter : 125
প্রধানমন্ত্রীরদপ্তর
প্রধানমন্ত্রী কুনো চিতাগুলির খবর সকলের সঙ্গে ভাগ করে নিয়েছেন
নয়াদিল্লি, ০৬ নভেম্বর, ২০২২
প্রধানমন্ত্রী শ্রী নরেন্দ্র মোদী আজ জানিয়েছেন বাধ্যতামূলক কোয়ারেনটিন-এ থাকার পর দুটি চিতাকে কুনো অভয়ারণ্যে বৃহৎ আবদ্ধ বনাঞ্চলে ছাড়া হয়েছে।
শ্রী মোদী ট্যুইট করে বলেন;
“দারুণ খবর। আমাকে বলা হয়েছে যে বাধ্যতামূলক কোয়ারেনটিন-এর পর আরো ভালোভাবে পরিবেশের সঙ্গে খাপ খাইয়ে নেওয়ার জন্য দুটি চিতাকে কুনো অভয়ারণ্যে বৃহৎ আবদ্ধ বনাঞ্চলে ছাড়া হয়েছে। অন্যদেরও শীঘ্রই ছাড়া হবে। আমি জেনে আনন্দিত যে চিতাগুলি সুস্থ ও সচল রয়েছে। পরিবেশের সঙ্গে ভালোভালো খাপ খাইয়ে নিচ্ছে।”
PG/PM/NS
(